अख्तियार दुरुपयोग अनुसन्धान आयोग

टङ्गाल, काठमाडौं
मिति: २०८३।०६।२१  गते।
प्रेस विज्ञप्ति
विषय: नियन्त्रणमा लिइएको सम्बन्धमा  । 
जिल्ला सर्लाही,  मलंगवा नगरपालिकामा कार्यरत इन्जिनियर डिकेश कुमार यादव र सुपरभाइजर सहायक (चौथो) कौशल कुमार मधुकरले निर्माण भइसकेको भवनको नक्सा दर्ता तथा अभिलेखीकरण गराउने कार्यमा दु:ख हैरानी दिई घुस (रिसवत) माग गरेको भन्ने सूचना एवम् उजुरी निवेदनका आधारमा अख्तियार दुरूपयोग अनुसन्धान आयोगको कार्यालय, बर्दिवासबाट खटिई गएको टोलीले निजहरू डिकेश कुमार यादव र कौशल कुमार मधुकरलाई सेवाग्राहीबाट घुस (रिसवत) वापत रू.१,००,000/- (एक लाख रूपैयाँ) लिइसकेको र स्रोत नखुलेको रू.३३,७०५/- (तेत्तीस हजार सात सय पाँच रूपैयाँ) सहित निजहरूलाई जिल्ला सर्लाही, मलंगवा नगरपालिकाबाट मिति 2083/0६/२० गते नियन्त्रणमा लिई आज मिति २०८३/०६/२१ गते विशेष अदालतको आदेशबाट घुस (रिसवत) भ्रष्टाचारसम्बन्धी मुद्दामा म्याद थप भई अनुसन्धान कार्य अगाडि बढाइएको छ।

